'A je to' kraj Trogira: Prebojili su zid u bijelo, ali i bankomat...

Mještani kažu da postoje dvije teorije o ovom događaju. Jedna je ona o ‘nelojalnoj konkurenciji’, a druga o umjetniku koji je žestoki navijač Hajduka...

<p>Bankomat Zagrebačke banke godinama je stajao na zidu u Marini kraj Trogira. Prije nekoliko dana, nešto dalje, postavljen je bankomat Splitske banke. Nakon instalacije novog bankomata netko je odlučio <strong>malo ‘urediti’ zid</strong>.</p><p>Oličio ga je bijelom bojom, ali se ‘umjetnik’ očito malo zanio jer je usput prebojio i bankomat Zagrebačke banke. Time ga je onesposobio, jer otkako je ofarban, više ne radi.</p><p><strong>Mještani kažu da postoje dvije teorije</strong>. Jedna je ona o ‘nelojalnoj konkurenciji’, a druga o umjetniku koji je žestoki navijač Hajduka. Naime, zid je prebojen bijelom, Hajdukovom bojom, a zabijeljen je bankomat Zagrebačke banke, dok je onaj Splitske ostao čitav.</p>